Nóg 'n bejaarde op plaas aangeval | Highvelder
Accident brings traffic to a standstill - 1 day ago ’n Droom word waar - 1 day ago N17 highway has become a road of death - 2 days ago 9 conditions SA men should not ignore - June 25, 2017 10 reasons why you shouldn’t braai - June 24, 2017View all Ma en dogter vasgebind en in kluis by gholfklub op Standerton toegesluit - 23 hours ago Mayflower woman missing - June 26, 2017 Misdaadbrokkies vanuit Ermelo - June 15, 2017 Egpaar in huis aangeval - June 13, 2017 Misdaadbrokkies vanuit Ermelo - June 11, 2017View all Gert Sibande District Municipality hosts youth celebrations - 1 day ago Top five Msukaligwa service delivery issues - June 23, 2017 KwaMabuza residents march to Civic Centre over service delivery - June 21, 2017 Notice: Planned water shutdown in Ermelo - June 19, 2017 Tariffs to increase as Msukaligwa Mayor tables the budget - June 15, 2017View all Liggies haal Bokkie-netbalspanne - June 26, 2017 Dis weer tyd vir Liggie-blyspel - June 25, 2017 TYT donates uniforms at Phumula Primary - June 25, 2017 Ligbron se 0/15’s mik na hokkiekroon - June 25, 2017 JJ 0/9 is provinsiale kampioen - June 24, 2017View all Cricket World Cup Local sport Rugby World Cup School sport Water Wednesday: Cape Town to implement next level water restrictions - 45 mins ago Home Affairs could charge you for collecting and selling your personal data - 23 hours ago Avian flu: What you need to know - 23 hours ago Tuesday Life Hack: 4 times leaves can come to your rescue - 1 day ago Africa Check: 98% of SAA’s spending didn’t go to white-owned companies - 2 days agoView all Buying a home is not just about pretty pictures - March 14, 2017 Your new go-to, hyper-local property platform is but a click away - February 20, 2017View all Blogs By the way Letters Terloops Entertainment Holiday Community galleries News galleries Schools galleries Sports galleries Business International News Offbeat Science Tech & Web Classifieds
Nóg ‘n bejaarde op plaas aangeval
Knap speurwerk deur lede van die Heritage Protection Group, wat van Thabazimbi af ontbied is, en die Carolina Polisie het tot die inhegtenisnames gelei. February 12, 2016 Drie verdagtes is in verband met die voorval in hegtenis geneem. (Foto: Heritage Protection Group - Thabazimbi) ‘n Bejaarde vrou, me. Yvonne Blake (90), is op 30 Januarie op haar plaas in die Carolina-distrik aangeval en beroof.
Me. Blake woon sedert haar man se dood sowat vier jaar gelede alleen op die plaas.
Dit was die tweede voorval op ‘n plaas in die suid-oostelike Hoëveld-gebied binne die bestek van twee weke.
Op 22 Januarie vanjaar is mnr. Johannes van Zyl op sy plaas in die Panbult-distrik aangerand en vermoor. Sy vriendin, me. Charlotte Giddy, is ook aangerand en het enkele dae daarna aan haar beserings beswyk.
In die jongste voorval het die slagoffer benewens skok en kneusplekke op haar gewrigte en enkels, slegs ‘n ligte sny op haar wang opgedoen.
Drie verdagtes is verlede Woensdag in verband met die voorval in hegtenis geneem. Van die gesteelde goedere is in hul besit gekry.
‘n Huishulp wat in diens van me. Blake was, het ná die voorval verdwyn.
Nog ‘n inhegtenisname word verwag.
Volgens me. Amanda Labuschagne van ‘n buurplaas, het me. Blake omstreeks 02:30 wakker geword toe sy ‘n hand oor haar mond gevoel het. Drie onbekende jong mans was in die slaapkamer. Hulle het haar aan haar enkels en gewrigte vasgebind en kouse in haar mond gestop.
‘n Mespunt is onder haar oog gedruk en hulle het gedreig om haar oë uit te sny. Sy is ook op die wang gesny.
Die verdagtes het daarna doodluiters deur die huis beweeg en ‘n vuurwapen en kontant uit ‘n versteekte kluis gesteel. Hulle het hulself ook aan kos en drank gehelp en later deur ‘n oop venster verdwyn.
Teen ligdag kon me. Blake daarin slaag om haarself te bevry en het haar seun wat in die Kaap woon, geskakel.
Hy het op sy beurt me. Blake se bure geskakel en hulle gevra om ondersoek in te stel.
“Ons het ons daarheen gehaas en haar in ‘n geskokte toestand gekry. ‘n Dokter het haar ondersoek en vir skok en ‘n ligte sny op haar wang behandel, maar sy was andersins ongedeerd,” het me. Labuschange gesê.
Knap speurwerk deur lede van die Heritage Protection Group, wat van Thabazimbi af ontbied is, en die Carolina Polisie het tot die inhegtenisnames gelei.
“Ons bedank Sakkie Meiring, Ben Engelbrecht, Sakkie Louwrens en Cornelius Tumor vir hul opoffering en goeie speurwerk.
Hulle het regtig uit hulle pad gegaan om die verdagtes vas te trek,” het me. Labuschagne gesê.
Die verdagtes het verlede week reeds in die hof op Carolina verskyn.
Next Story	10 things you should never do at work	SUBSCRIBE to our FREE newsletter Please select gender